Islama Edukada, Scienca kaj Kultura Organizaĵo

La Islama Edukada, Scienca kaj Kultura Organizaĵo, akronime ISESKO (angle Islamic Educational, Scientific and Cultural Organization, akronime ISESCO; arabe منظمة العالم الإسلامي للتربية والعلوم والثقافة) estas organizaĵo establita en majo 1979 fare de la Organizaĵo de la Islama Konferenco (OIK, nun la Organizaĵo de Islama Kunlaboro ). Ĝia ĉefsidejo estas nun bazata en Rabato, Maroko. Kun 54 membroŝtatoj, ISESKO estas unu el la plej grandaj internaciaj islamaj organizaĵoj. Ĝia direktoro estas D-ro. Abdulaziz Othman Altwaijri, kiu ankaŭ estas Ĝenerala Sekretario de la Federacio de la Universitatoj de la Islama Mondo, FUIM (aŭ en la angla FUIW pri Federation of the Universities of the Islamic World). Ekde 2006, ĝi premiis la titolon de ĉefurbo de islama kulturo al pluraj urboj de la islama mondo. La laborlingvoj de ISESKO estas: araba, angla kaj franca. Superrigardo Laŭ OIK, la celoj de ISESKO estas: . ISESKO ĉiujare elektas tri islamajn kulturajn ĉefurbojn. Amina Al-Hajri klarigis, ke islama kultura ĉefurbo devas antaŭ ĉio "esti dokumentita historia aŭtentikeco, havi esceptan kontribuon al la scio kaj lernado, kiu apartigas ĝin en la lando kaj en la regiono, havi gravan kontribuon al Islama kulturo kaj al homa kulturo ĝenerale ". La tri urboj, kiuj portas la titolon en 2017, estas Maŝhado en Irano por Azio, Amano en Jordanio por la araba regiono kaj Kampalo en Ugando por Afriko. En 1983, ISESKO kaj la Organizaĵo de Islama Kunlaboro akordiĝis por la evoluo de strategio fortigante islamajn komunumojn en la Okcidento. La titolo de la dokumento estas "Strategio de Islama Kultura Agado Eksteren de la Islama Mondo". La dokumento estis adoptita de la Doha pintkunveno ĉe Kataro en 2000 fare de ISESKO-membroŝtatoj. En 2018, Jean-Frédéric Poisson publikigas libron por komenti ĉi tiun tekston, laŭ li, "vera dokumento de konkero". Referencoj Eksteraj ligiloj Oficiala retejo de ISESKO (angle, arabe, france) Arkivigite je 2018-03-31 per la retarkivo Wayback Machine